मुख्यमंत्री जल स्वावलंबन योजना के लिए साढ़े 10 करोड़ के प्रस्ताव लिए
पंचायत समिति की बैठक में मुख्यमंत्री जल स्वावलंबन योजना पर चर्चा
भास्करन्यूज |आबूरोड
पंचायतसमिति सभागार में बुधवार को प्रधान लालाराम गरासिया की अध्यक्षता में समिति की बैठक हुई। इसमें मुख्यमंत्री जल स्वावलंबन योजना के तहत चयनित गांवों में होने वाले कार्यों के लिए 10 करोड़ 48 लाख रुपए के प्रस्ताव का अनुमोदन किया गया। बैठक में बिजली, पानी रास्तों की समस्या के मुद्दे छाए रहे। प्रधान ने अधिकारियों से संबंधित पंचायत के जनप्रतिनिधियों से मिलकर समस्याओं का समाधान की बात कही। विधायक जगसीराम कोली ने विकास कार्यों के प्रस्ताव भेजने और विधायक कोष से राशि स्वीकृत कराने की बात कही। एसडीएम अरविंद पोसवाल ने टीएडी मद से कार्य कराने का आश्वासन दिया। जनप्रतिनिधियों और अधिकारियों के आश्वासनों के बीच सरपंचों ने कहा कि विभागों के अधिकारी बैठक में तो समस्या पर कार्रवाई की बात कहते हैं, लेकिन महिनों तक उनका निवारण नहीं होता। कई विभागों के अधिकारी बैठक से अनुपस्थित रहते हैं। इस बारे में ठोस कदम उठाने चाहिए। तभी ग्रामीणों को राहत मिल सकती है। शेष|पेज17
ब्लॉकशिक्षा अधिकारी राजेन्द्र शर्मा ने बताया कि विभाग के तीन स्कूल भवन खाली पड़े हैं यदि किसी विभाग को भवन की आवश्यकता है वह आवेदन कर सकते हैं। सीडीपीओ ने नंद घर योजना के तहत आंगनबाड़ी केन्द्र गोद लेने में जनप्रतिनिधियों से सहयोग का आग्रह किया। चिकित्सा विभाग के राजेन्द्र शर्मा ने उप स्वास्थ्य केन्द्र पर उपस्थित नहीं रहने वाले कर्मचारियों को पाबंद करने की बात कही। पीएचईडी अधिशासी अभियंता को पानी की समस्या से अवगत करवाया, लेकिन कुछ नहीं हुआ। तहसीलदार कूपाराम लुहार, विकास अधिकारी मनहर विश्नोई, सरपंच जीवाराम गरासिया, गणेश कुमार, लक्ष्मी कुमारी, पंचायत समिति सदस्य लीलाराम गरासिया, जल संसाधान विभाग के एईएन ललितमोहन दाधीच, एबीईओ हेमाराम पुरोहित समेत विभिन्न विभागों के अधिकारी प्रतिनिधि उपस्थित थे।
9 पंचायतों के 28 गांव के लोग पट्टों से वंचित
मोरथलासरपंच गणेशराम ने दस्तावेज पेश कर बताया कि गांव में निवास कर रहे करीब 400 लोगों की भूमि आबादी में परिवर्तित नहीं होने के कारण उन्हें पट्टे नहीं मिल रहे। ऐसी समस्या से नौ पंचायतों के 28 गांव के लोगों को सामना करना पड़ रहा है। इस पर बीडीओ ने एसडीएम को बताया कि यह समस्या सही है। इस बारे में यूआईटी सचिव को अवगत कराने पर उन्होंने आगे कार्रवाई की है।
{जोडफली और तरतोली में टंकी से जलापूर्ति बंद पाइपलाइन क्षतिग्रस्त।
{मोरथला के वार्ड 5 9 में पाइपलाइन के अभाव में गंभीर पेयजल संकट, तरतोली में नल कनेक्शन के बावजूद कई लोग पानी से वंचित।
{खड़ात में जीएलआर से जलापूर्ति बंद पाइपलाइन में रहा पानी जंगयुक्त, ग्रामीण आधा किलोमीटर दूर से पानी लाने को मजबूर, बीडीओ ने माना पानी पीने योग्य नहीं।
{देलदर में नल कनेक्शन की 150 फाइल शुल्क जमा के बावजूद कनेक्शन नहीं मिले
{तीन साल पूर्व बारिश से बहे टूंका पुल का अब तक पुर्ननिर्माण नहीं हुआ, बारिश में क्षतिग्रस्त तरतोली पुल से आवागमन में परेशानी हादसे का अंदेशा।
{घटियाफली, निचलीफली से थलाफली जायदरा से भोमियाफली तक सड़क नहीं बनने से ग्रामीण परेशान
{निचलागढ़ रपट के मरम्मत कार्य को अपर्याप्त बताया बारिश में सामग्री बहने का आशंका जताई, उपलाडेरना में रपट की मांग कीद्ध
{डिमांड राशि भरने के बावजूद गांवों में कनेक्शन नहीं हो रहे।
{डेरी, खड़ात ओर में बिजली पोल झुके हुए हैं तार झूल रहे हैं। ओर छात्रावास के ऊपर से हाईटेंशन लाइन गुजर रही है
{गांवों में स्थित ट्रांसफार्मर कम ऊंचाई पर स्थापित होने से करंट का खतरा रहता है।
आबूरोड. पंचायतसमिति में आयोजित बैठक में चर्चा करते अधिकारी अन्य।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva